गएको आर्थिक वर्षमा साउनमा मात्र १ करोड ६२ लाख ६ हजार ८ सय २५ रुपैयाँ संकलन गरेको थियो । यसलगत्तै मधेस आन्दोलन सुरु भएपछि भदौमा एकैपटक सो रफ्तार घटेर १५ लाख ८६ हजारमा झरेको थियो । असोजमा २४ हजार, कात्तिकमा ९ हजार, हुँदै मंसिरबाट अलिअलि उकालो लाग्न थालेको राजस्व संकलन माघमा ४९ लाख रुपैयाँ माथि पुगेको हो । त्यसैगरी फागुनमा भने १ करोड ८५ लाख, चैतमा १ करोड ४८ लाख राजस्व उठेको थियो भने वैशाखमा १ करोड ३५ लाख, जेठमा २ करोड १४ लाख र वर्षभरको सबै महिनाभन्दा बढी असारमा एकै पटक ४ करोड ९२ लाख रुपैयाँ संकलन भएको उपमहानगरले जानकारी दिएको छ ।
